अलकायदा ने अमेरिका पर हमले की रणनीति बदली  
अलकायदा अब अमेरिका को उसके घर में घुसकर मारने की बजाय पश्चिमी देशों में उसके ठिकानों को निशाना बनाएगा।
अलकायदा ने अमेरिका पर हमले की अपनी रणनीति बदल दी है। अलकायदा अब अमेरिका को उसके घर में घुसकर मारने की बजाय पश्चिमी देशों में उसके ठिकानों को निशाना बनाएगा। ओसामा बिन लादेन की मौत के बाद उसकी जगह अलकायदा की कमान संभाल रहे अल जवाहिरी का मानना है कि अमेरिका से बाहर उसके ठिकानों पर हमला करना ज्यादा आसान है।   द वॉल स्ट्रीट जर्नल की रिपोर्ट के मुताबिक पाकिस्तान और यमन में बैठे अलकायदा के नेता इस नई रणनीति का ज़ोरदार समर्थन कर रहे हैं। अलजवाहिरी ने 8 जून को एक वीडियो जारी करके ओसामा की मौत का बदला लेने का ऐलान किया था।